ประกาศคณะกรรมการกํากับหลักทรัพย์และตลาดหลักทรัพย์ที่ กธ. 33/2560เรื่อง การดํารงฐานะทางการเงินของผู้ได้รับใบอนุญาตเป็น ตัวแทนซื้อขายสัญญาซื้อขายล่วงหน้า อาศัยอํานาจตามความในมาตรา 9 และมาตรา 49 แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการ ก.ล.ต. ออกประกาศไว้ดังต่อไปนี้ข้อ ๑ ให้ยกเลิก(1) ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 66/2547 เรื่อง การดํารงฐานะทางการเงินของผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า ลงวันที่ 22 ธันวาคม พ.ศ. 2547(2) ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 19/2549 เรื่อง การดํารงฐานะทางการเงินของผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า (ฉบับที่ 2) ลงวันที่ 2 พฤษภาคม พ.ศ. 2549(3) ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 31/2552 เรื่อง การดํารงฐานะทางการเงินของผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า (ฉบับที่ 3) ลงวันที่ 15 ธันวาคม พ.ศ. 2552(4) ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 13/2559 เรื่อง การดํารงฐานะทางการเงินของผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า (ฉบับที่ 4) ลงวันที่ 14 ธันวาคม พ.ศ. 2559ข้อ ๒ ในประกาศนี้"ตัวแทนซื้อขายสัญญา" หมายความว่า ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า แต่ทั้งนี้ มิให้หมายความรวมถึงผู้ได้รับใบอนุญาตที่เป็นธนาคารพาณิชย์ตามกฎหมายว่าด้วยธุรกิจสถาบันการเงิน"เงินกองทุนสภาพคล่องสุทธิ" หมายความว่า เงินกองทุนสภาพคล่อง หักด้วยค่าความเสี่ยง"เงินกองทุนสภาพคล่อง" หมายความว่า สินทรัพย์สภาพคล่อง หักด้วย หนี้สินรวม"สินทรัพย์สภาพคล่อง" หมายความว่า ผลรวมของสินทรัพย์รายการดังต่อไปนี้(1) เงินสดและเงินฝากธนาคาร(2) หลักทรัพย์ซื้อโดยมีสัญญาจะขายคืน รวมดอกเบี้ยค้างรับ(3) ตั๋วสัญญาใช้เงินและตั๋วแลกเงินที่ออกโดยสถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงิน(4) เงินลงทุนในหลักทรัพย์ สัญญาซื้อขายล่วงหน้า และตราสารทางการเงินอื่น(5) ลูกหนี้ซื้อหลักทรัพย์ตามคําสั่ง(6) ลูกหนี้เงินให้กู้ยืมเพื่อซื้อหลักทรัพย์ และลูกหนี้ยืมหลักทรัพย์(7) ลูกหนี้ทรัพย์สินวางประกัน(8) รายการอื่นตามที่สํานักงาน ก.ล.ต. ประกาศกําหนด"หนี้สินทั่วไป" หมายความว่า หนี้สินรวม หักด้วย หนี้สินพิเศษ"หนี้สินรวม" หมายความว่า (1) รายการหนี้สินทุกรายการที่ปรากฏในงบการเงิน แต่ไม่รวมถึงหนี้สินรายการดังต่อไปนี้ (ก) หนี้สินที่กําหนดสิทธิของเจ้าหนี้ไว้ด้อยกว่าเจ้าหนี้สามัญทั่วไป โดยหนี้สินดังกล่าวต้องไม่มีประกันและไม่มีเงื่อนไขให้เจ้าหนี้มีสิทธิเรียกให้มีการชําระหนี้ก่อนกําหนด ทั้งนี้ เฉพาะส่วนที่ไม่เกินกว่ามูลค่าของส่วนของผู้ถือหุ้นของตัวแทนซื้อขายสัญญา (ข) สัญญาเช่าทางการเงินที่ให้สิทธิผู้เช่าในการซื้อทรัพย์สินที่เช่า (financing lease) ซึ่งตัวแทนซื้อขายสัญญาในฐานะผู้เช่าสามารถบอกเลิกการเช่าก่อนกําหนดได้โดยไม่ต้องซื้อทรัพย์สินนั้นไป ยกเว้นส่วนที่เป็นเบี้ยปรับที่เกิดจากการบอกเลิกสัญญาก่อนกําหนด (ค) รายการอื่นตามที่สํานักงาน ก.ล.ต. ประกาศกําหนด(2) รายการภาระผูกพันอื่นที่ไม่ปรากฏในงบการเงิน ซึ่งอาจก่อให้เกิดภาระหนี้สินแก่ตัวแทนซื้อขายสัญญาได้ในภายหลัง ได้แก่ (ก) ภาระจากการค้ําประกัน รับรอง หรืออาวัลตั๋วเงิน (ข) ภาระผูกพันอื่นที่ตัวแทนซื้อขายสัญญาต้องชําระเงินหรือทรัพย์สินอื่นเมื่อเกิดเหตุการณ์ที่กําหนดไว้ (ค) ภาระผูกพันอื่นตามที่สํานักงาน ก.ล.ต. ประกาศกําหนด "หนี้สินพิเศษ" หมายความว่า (1) หนี้สินที่ตัวแทนซื้อขายสัญญามีการวางทรัพย์สินไว้เป็นประกันกับเจ้าหนี้โดยหนี้สินดังกล่าวต้องไม่มีเงื่อนไขให้เจ้าหนี้มีสิทธิเรียกให้มีการชําระหนี้ก่อนกําหนด ทั้งนี้ เฉพาะในส่วนที่ไม่เกินกว่ามูลค่าทรัพย์สินที่ตัวแทนซื้อขายสัญญาได้วางเป็นประกันไว้กับเจ้าหนี้แล้ว(2) ภาระผูกพันที่มีการวางทรัพย์สินไว้เป็นประกันกับเจ้าหนี้ โดยภาระผูกพันดังกล่าวต้องมีสัญญาระบุอย่างชัดเจนว่าเจ้าหนี้ที่อาจเกิดขึ้นไม่มีสิทธิเรียกให้มีการชําระหนี้ก่อนกําหนด ทั้งนี้ เฉพาะส่วนที่ไม่เกินกว่ามูลค่าทรัพย์สินที่ได้วางเป็นประกันไว้กับเจ้าหนี้แล้ว(3) ผลรวมของหนี้สินรายการดังต่อไปนี้ (ก) เจ้าหนี้หลักทรัพย์ยืมเฉพาะส่วนที่ไม่เกินกว่ามูลค่าทรัพย์สินที่ได้วางเป็นประกันไว้กับเจ้าหนี้แล้ว (ข) เจ้าหนี้ทรัพย์สินวางประกัน (ค) บัญชีลูกค้า (ง) หลักทรัพย์ขายโดยมีสัญญาซื้อคืน(4) หนี้สินอื่นตามที่สํานักงาน ก.ล.ต. ประกาศกําหนด"ค่าความเสี่ยง" หมายความว่า ค่าความเสี่ยงที่เกิดจากการประกอบธุรกิจสัญญาซื้อขายล่วงหน้า หรือการดําเนินการอื่นใดของตัวแทนซื้อขายสัญญา"ทรัพย์สินที่ต้องวางเป็นประกัน" หมายความว่า ผลรวมของจํานวนทรัพย์สินที่ลูกค้าต้องนํามาวางเป็นประกันสําหรับฐานะสัญญาซื้อขายล่วงหน้าของลูกค้าที่คงค้างอยู่ตามอัตราหรือมูลค่าที่สํานักงาน ก.ล.ต. ประกาศกําหนดข้อ ๓ การดํารงเงินกองทุนสภาพคล่องสุทธิของตัวแทนซื้อขายสัญญา ให้เป็นไปตามหลักเกณฑ์ดังต่อไปนี้(1) ให้ตัวแทนซื้อขายสัญญาดํารงเงินกองทุนสภาพคล่องสุทธิเมื่อสิ้นวันทําการใด ๆ ไม่น้อยกว่า 15 ล้านบาท และไม่น้อยกว่าร้อยละ 7 ของหนี้สินทั่วไปและทรัพย์สินที่ต้องวางเป็นประกัน เว้นแต่เป็นกรณีตาม (2)(2) ให้ตัวแทนซื้อขายสัญญาตาม (1) ที่มีลักษณะดังต่อไปนี้ครบทุกข้อ ดํารงเงินกองทุนสภาพคล่องสุทธิเมื่อสิ้นวันทําการใด ๆ ไม่น้อยกว่า 1 ล้านบาท และไม่น้อยกว่าร้อยละ 7 ของหนี้สินทั่วไปและทรัพย์สินที่ต้องวางเป็นประกัน (ก) ไม่มีการเก็บรักษาทรัพย์สินของลูกค้าไว้ในความครอบครอง (ข) ไม่มีการลงทุนในหรือมีไว้ซึ่งหลักทรัพย์หรือสัญญาซื้อขายล่วงหน้า เพื่อการลงทุนของตัวแทนซื้อขายสัญญานั้นเอง (ค) ไม่มีภาระความรับผิดชอบต่อระบบชําระราคาและการส่งมอบสัญญาซื้อขายล่วงหน้าข้อ ๔ การคํานวณเงินกองทุนสภาพคล่องสุทธิตามข้อ 3 ให้เป็นไปตามหลักเกณฑ์ที่สํานักงาน ก.ล.ต. ประกาศกําหนดข้อ ๕ ในกรณีที่ตัวแทนซื้อขายสัญญาหยุดประกอบธุรกิจเป็นตัวแทนซื้อขายสัญญาซื้อขายล่วงหน้า และมีหนังสือแจ้งความประสงค์นั้นต่อสํานักงาน ก.ล.ต. แล้ว ให้ตัวแทนซื้อขายสัญญาดังกล่าวไม่ต้องปฎิบัติตามความในข้อ 3 และข้อ 4 ให้สํานักงาน ก.ล.ต. มีอํานาจเรียกให้ตัวแทนซื้อขายสัญญาตามวรรคหนึ่งส่งเอกสารหรือรายงานที่จําเป็นเพื่อประโยชน์ในการพิจารณาความสามารถในการดํารงเงินกองทุนสภาพคล่องสุทธิของตัวแทนซื้อขายสัญญาในระยะเวลาดังกล่าวได้ตามที่เห็นสมควรข้อ ๖ ห้ามมิให้ตัวแทนซื้อขายสัญญาลดทุนจดทะเบียนซึ่งชําระแล้วจนทําให้ส่วนของผู้ถือหุ้นตามงบการเงินลดลง เว้นแต่จะได้รับอนุญาตจากคณะกรรมการกํากับตลาดทุนข้อ ๗ ในกรณีที่ตัวแทนซื้อขายสัญญามีหนี้สินที่กําหนดสิทธิของเจ้าหนี้ไว้ด้อยกว่าเจ้าหนี้สามัญทั่วไปที่ไม่ต้องนับรวมไว้ในการคํานวณหนี้สินรวมตามข้อ 2 เกินกว่ามูลค่าของส่วนของผู้ถือหุ้นของตัวแทนซื้อขายสัญญาอยู่แล้วก่อนวันที่ประกาศนี้มีผลใช้บังคับ ตัวแทนซื้อขายสัญญาดังกล่าวอาจหักมูลค่าหนี้สินนั้นออกจากหนี้สินรวมต่อไปได้ แต่ทั้งนี้ ต้องไม่เกิน 6 เดือนนับแต่วันที่ประกาศนี้มีผลใช้บังคับข้อ ๘ ประกาศนี้ให้ใช้บังคับตั้งแต่วันที่ 16 มกราคม พ.ศ. 2561 เป็นต้นไปผู้มีอํานาจลงนาม - ประกาศ ณ วันที่ 29 ธันวาคม พ.ศ. 2560 (นายวรวิทย์ จําปีรัตน์) ประธานกรรมการ คณะกรรมการกํากับหลักทรัพย์และตลาดหลักทรัพย์